stanford-oval/wikipedia huggingface dataset:
จริญญา ศิริมงคลสกุล
การทำงาน > ศิลปินค่ายอาร์เอส

จริญญาเปิดตัวในฐานะศิลปินครั้งแรกเมื่อวันที่ 29 มีนาคม พ.ศ. 2550 ณ ลานพาร์ค พารากอน ศูนย์การค้าสยามพารากอน พร้อมกับการเปิดตัวค่ายกามิกาเซ่ และวงเฟย์ ฟาง แก้ว ที่จริญญาเป็นสมาชิก จริญญาจึงเป็นศิลปินรุ่นแรกของค่าย ในวันเดียวกัน อัลบัมแรกของวงเฟย์ ฟาง แก้ว ชื่อเดียวกับชื่อวง ก็ได้ออกจำหน่าย หลังจากได้รับความนิยมอย่างรวดเร็ว จึงออกอัลบัมที่สองชื่อ มิซยูทู ในวันที่ 13 มีนาคม พ.ศ. 2551 ออกอัลบัมที่สามชื่อ ป็อปปารัซซี ในวันที่ 26 มีนาคม พ.ศ. 2552  และออกอัลบัมที่สี่ชื่อ "เลดีส์แอนด์เจนเทิลเมน ในวันที่ 28 ตุลาคม พ.ศ. 2553  ตามลำดับ
ก่อนเปิดตัว จริญญาได้รับการฝึกฝนมายาวนานจากสุทธิพงษ์ วัฒนจัง ผู้บริหารค่ายกามิกาเซ่ซึ่งเป็นอดีตสมาชิกวงฟรุตตี้ เมื่อเปิดตัวแล้ว สุทธิพงษ์ก็ดูแลใกล้ชิดเสมอ จนสุทธิพงษ์ลาออกจากค่ายกามิกาเซ่ไปในกลาง พ.ศ. 2553
นอกจากความนิยมภายในประเทศแล้ว จริญญายังเป็นที่ชื่นชอบในต่างประเทศ ใน พ.ศ. 2552 จริญญาเปิดการแสดงสดชื่อ กามิกาเซ่เกิลส์ไลฟ์อินแบ็งค็อก (Kamikaze Girls Live In Bangkok) ที่กรุงเทพมหานคร มีชาวญี่ปุ่นจำนวนมากเดินทางมาประเทศไทยเพื่อชมดูเธอ
การทำงาน > หลังจากสิ้นสุดสัญญาค่ายอาร์เอส

ใน พ.ศ. 2559 จริญญาสิ้นสุดสัญญากับบริษัทอาร์เอส ต้นสังกัดของค่ายกามิกาเซ่ และไม่ต่อสัญญา หลังจากนั้น จริญญาทำงานเป็นนักแสดงอิสระ และได้ร่วมงานกับบริษัทจีเอ็มเอ็ม แกรมมี่ คู่แข่งของบริษัทอาร์เอส มีผลงานเป็นละครเรื่องต่าง ๆ
จริญญาสามารถเล่นเปียโนได้
เมื่อเริ่มเป็นสมาชิกวงเฟย์ ฟาง แก้ว จริญญามักแต่งกายและไว้ทรงผมอย่างผู้ชาย จึงมีผู้เข้าใจผิดว่า จริญญาเป็นทอม และช่วงหนึ่ง ยังมีข่าวว่า จริญญาเป็นคู่รักกับมัฑณาวี คีแนน นักร้องหญิงร่วมค่าย แต่จริญญาปฏิเสธเรื่องดังกล่าวมาเสมอ และเพื่อนร่วมวงทั้งสองคนก็ออกความเห็นเช่นเดียวกับจริญญา อย่างไรก็ดี ภาพลักษณ์ดังกล่าวทำให้จริญญามักมีผลงานแนวทอม เช่น ใน พ.ศ. 2553 จริญญาได้รับบท กะปอม ในละครเรื่อง บริษัทสร้างสุข ตอน เขาหาว่าหนูเป็นทอม ออกอากาศเมื่อวันที่ 2 ตุลาคม พ.ศ. 2553 ทางโมเดิร์นไนน์ทีวี ต่อมาใน พ.ศ. 2555 จริญญาออกอัลบัม เอฟเอฟเค อะฮอลิก และเปลี่ยนภาพลักษณ์เป็นหญิงมากขึ้น
ผู้ชื่นชอบจริญญามักกระตุ้นให้จริญญาคบหากับวิศว ไทยานนท์ (โทโมะ) นักร้องร่วมค่าย ทำให้ทั้งคู่มีผลงานร่วมกันบ่อยครั้ง โดยเฉพาะใน พ.ศ. 2554 ค่ายกามิกาเซ่ให้ทั้งสองออกผลงานร่วมกันเป็นเพลงชื่อ "เพื่อนที่ไม่รู้ใจ" และให้คนทั้งสองเล่นเป็นคู่รักกันในมิวสิกวิดีโอเพลงดังกล่าว ซึ่งเผยแพร่ตั้งแต่วันที่ 1 มิถุนายน ปีนั้น นอกจากนี้ ใน พ.ศ. 2555 จริญญาได้แสดงภาพยนตร์เรื่อง บางกอกกังฟู ซึ่งยุทธเลิศ สิปปภาค กำกับ โดยจริญญาเป็นนางเอกชื่อ กอหญ้า คู่กับรัฐภูมิ โตคงทรัพย์ (ฟิล์ม) แต่ภายหลังจากเรื่องอื้อฉาวเกี่ยวกับรัฐภูมิ จึงมีการนำวิศวมาแสดงแทนรัฐภูมิ ภาพยนตร์นี้ถ่ายทำเสร็จในปลายเดือนมิถุนายน พ.ศ. 2554 และออกฉายในวันที่ 1 กันยายน ปีนั้น
ชีวิตส่วนตัว

ในวันที่ 14 กุมภาพันธ์ พ.ศ. 2562 จริญญาเปิดตัวเป็นคู่รักกับโทนี่ รากแก่น และวันที่ 14 มิถุนายน พ.ศ. 2563 โทนี่ รากแก่น ได้ทำการเซอร์ไพรส์ขอจริญญาแต่งงานต่อหน้าครอบครัว วันที่ 11 ธันวาคม พ.ศ. 2563 จริญญาและโทนี่ รากแก่น ได้จัดงานพิธีมงคลสมรส
นอกจากงานด้านบันเทิงแล้ว จริญญายังสนับสนุนการกุศล เช่น ใน พ.ศ. 2553 จริญญาบริจาคเงินส่วนตัวให้แก่บ้านอุปถัมภ์สัตว์ วัดทำเลทอง จังหวัดปทุมธานี ในวันคล้ายวันเกิดของตน และในปีเดียวกัน สมาคมป้องกันการทารุณกรรมสัตว์แห่งประเทศไทยเลือกจริญญาเป็นทูตเยาวชนรณรงค์รักสัตว์ในโรงเรียน ต่อมาใน พ.ศ. 2554 สภาสังคมสงเคราะห์แห่งประเทศไทยเลือกจริญญาเป็นผู้ประชาสัมพันธ์การขายดอกมะลิเพื่อนำรายได้เข้าสภา ในปีนั้น จริญญายังได้เข้าเยี่ยมให้กำลังใจแก่แป้ง ชนัญธิดา วัชระ เด็กหญิงอายุ 11 ปีซึ่งป่วยเป็นมะเร็งเม็ดเลือดขาวระยะสุดท้ายที่โรงพยาบาลพระมงกุฎเกล้า และเป็นผู้ชื่นชอบจริญญา
จุดยืนทางการเมือง

จริญญาสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ผลงานเพลง > เฟย์ ฟาง แก้ว

บทความหลัก: เฟย์ ฟาง แก้ว § ผลงาน
ผลงานเพลง > แก้ว จริญญา

| รายละเอียดอัลบั้ม | เพลง | หมายเหตุ |
| --- | --- | --- |
| เพลงประกอบภาพยนตร์ "บางกอกกังฟู" ปี : พ.ศ. 2554  สังกัด : อาร์เอส |  ขอคืน  ว้าวุ่น | – |
| ดีออก (Closer) [Single] ปี : พ.ศ. 2559  สังกัด : Demolab |  ดีออก (Closer) | – |
| เพลงประกอบละคร "เขาวานให้หนูเป็นสายลับ" ปี : พ.ศ. 2562  สังกัด : Chandelier Music |  อะไรก็ลงที่ฉัน | – |
| เพลงประกอบซีรีส์ "WHY R U? The Series เพราะรักใช่เปล่า" ปี : พ.ศ. 2563  สังกัด : Aoftion Music |  นี่คือรักใช่ไหม (WHY R U?) | ร่วมกับ โทโมะ เค-โอติก |
| เพลงประกอบซีรีส์ "My Sassy Girl ยัยตัวร้ายกับนายกระจั๊วะ" ปี : พ.ศ. 2564  สังกัด : True |  ไม่มีวันไม่รักเธอ |  |
ผลงานเพลง > ร่วมกับศิลปินอื่น

เพลง "เถียง" ฟีทเจอริ่งกับ มิล่า จามิล่า พันธ์พินิจ
เพลง "ไม่รักบ้างก็แล้วไป" ฟีทเจอริ่งกับ ซี ภูวรินทร์ คีแนน
ผลงานเพลง > คอนเสิร์ต > คอนเสิร์ตในนาม เฟย์ ฟาง แก้ว

บทความหลัก: เฟย์ ฟาง แก้ว § คอนเสิร์ต
ผลงานเพลง > คอนเสิร์ต > คอนเสิร์ตในนาม แก้ว จริญญา

| ชื่อคอนเสิร์ต | วันแสดง | สถานที่แสดง | หมายเหตุ |
| --- | --- | --- | --- |
| The Idol Battle Concert  | 24 กรกฎาคม พ.ศ. 2553 | รอยัล พารากอน ฮอลล์ สยามพารากอน | เป็นศิลปินรับเชิญ |
| My Boyfriends Concert | 15 ธันวาคม พ.ศ. 2562 | อิมแพค อารีน่า เมืองทองธานี | เป็นศิลปินรับเชิญ |
ผลงานการแสดง > ซิตคอม

| ปี | เรื่อง | บทบาท | ช่อง |
| --- | --- | --- | --- |
| 2559 – 2560 | สูตรรักชุลมุน | เขมนิจ รงศร (ขิง) | ช่องวัน 31 |
ผลงานการแสดง > ซีรีส์/ละคร

| ปี | เรื่อง | บทบาท | ออกอากาศ |
| --- | --- | --- | --- |
| 2553 | บริษัทสร้างสุข ตอน "เขาหาว่าหนูเป็นทอม" | กะปอม | ช่อง 9 |
| 2554 | บันทึกรักซุปเปอร์สตาร์ | ปารวี (ปาล์ม) | ช่อง 8 |
| 2555 | แก้วกลางดง | เมียวดี | ช่อง 8 |
| 2557 | สาปสาง | พริ้ว | ช่อง 8 |
| 2558 | เพลิงพ่าย | ไอลดา | ช่อง 8 |
| 2558 | หลวงพี่ดิจิตอล | เหมย | ช่อง 8 |
| 2558 | สุภาพบุรุษซาตาน | หนูตุ่น / ลิลลี่ | ช่อง 8 |
| 2560 | Club Friday The Series 9 รักครั้งหนึ่ง ที่ไม่ถึงตาย ตอน รักนอกเวลา | ฝ้าย | จีเอ็มเอ็ม 25 |
| 2561 | The Writers Project "แนวสุดท้าย" | กานดา | จีเอ็มเอ็ม 25 |
| 2561 | รูปทอง | เยีย | จีเอ็มเอ็ม 25 |
| 2561 | รักฉันสวรรค์จัดให้ | มนัสวี | ช่อง 8 |
| 2561 | ปาก | เมรัย | จีเอ็มเอ็ม 25 |
| 2562 | รองเท้านารี | ทิชา | อมรินทร์ทีวี |
| 2563 | นางสาว 18 มงกุฎ | น้ำ | จีเอ็มเอ็ม 25 |
| 2563 | ฝ้ายแกมแพร | จารวี | จีเอ็มเอ็ม 25 |
| 2564 | ยัยตัวร้ายกับนายกระจั๊วะ (My Sassy Girl) | ยัยตัวร้าย | ทรูโฟร์ยู |
| 2565 | ปะป๊ามือใหม่ How to be a Perfect Dad | วันจันทร์ | AIS PLAY |
| 2567 | Good Doctor หมอใจพิเศษ | หมอบัว (รับเชิญ) | TrueID |
ผลงานการแสดง > ภาพยนตร์

| ปี | เรื่อง | บทบาท | วันที่เข้าฉาย |
| --- | --- | --- | --- |
| 2554 | บางกอกกังฟู | กอหญ้า | 1 กันยายน พ.ศ. 2554 |
ผลงานการแสดง > มิวสิกวิดีโอ

| ปี | เพลง | ศิลปิน |
| --- | --- | --- |
| 2550 | ปากดี ขี้เหงา เอาแต่ใจ | มิล่า จามิล่า พันธ์พินิจ |
| 2550 | ตามใจปาก | ขนมจีน กุลมาศ ลิมปวุฒิวรานนท์ |
| 2553 | Go La La | พ้อย พรวรา สิทธิประศาสน์ |
| 2556 | รักเกินตัว (Overrated) | มิณทร์ ยงสุวิมล |
| 2561 | ได้ข่าว (Breaking News) | Lipta feat. CDGUNTEE |
ผลงานการแสดง > งานพิธีกร

| รายการ | ช่อง | ระยะเวลาออกอากาศ | หมายเหตุ |
| --- | --- | --- | --- |
| Kamikaze Club | ช่อง 5 | 7 กุมภาพันธ์ พ.ศ. 2553 – 29 ธันวาคม พ.ศ. 2555 | เป็นพิธีกรในฐานะ เฟย์ ฟาง แก้ว |
| FFK Open World | ย๊ากทีวี | 1 กันยายน พ.ศ. 2554 – 29 พฤศจิกายน พ.ศ. 2555 | เป็นพิธีกรในฐานะ เฟย์ ฟาง แก้ว |
| Lady First | ยูแชนเนล | 2 กุมภาพันธ์ – 5 กรกฎาคม พ.ศ. 2556 | เป็นพิธีกรในฐานะ เฟย์ ฟาง แก้ว |
รางวัลที่ได้รับ

| ปี | รางวัล | สาขา | หมายเหตุ |
| --- | --- | --- | --- |
| 2552 | Channel [V] Music Video Awards 2009 ไทยประดิษฐ์ | ศิลปินไทยกลุ่มยอดนิยม | รับรางวัลในฐานะ เฟย์ ฟาง แก้ว |
| 2554 | Kazz Awards 2011 | ศิลปินกลุ่มยอดนิยม | รับรางวัลในฐานะ เฟย์ ฟาง แก้ว |
| 2554 | Kazz Awards 2011 | สุดยอดคอนเสิร์ตแห่งปี | รับรางวัลในฐานะ เฟย์ ฟาง แก้ว |
| 2554 | ลูกกตัญญู 2554 | ลูกกตัญญูกตเวทีอย่างสูงต่อแม่ประจำปี 2554 | - |
| 2555 | ลูกกตัญญู 2555 | ลูกกตัญญูกตเวทีอย่างสูงต่อแม่ประจำปี 2555 | - |
| 2555 | Seventeen Choice Awards 2012 | กลุ่มศิลปินกับผลงานเพลงที่โดนที่สุดในรอบปี | รับรางวัลในฐานะ เฟย์ ฟาง แก้ว |
| 2558 | โล่วันงดดื่มสุราแห่งชาติ 2558 | บุคคลที่ดำเนินการดีเด่นด้านป้องกันควบคุมเครื่องดื่มแอลกอฮอล์ | รับรางวัลในฐานะ เฟย์ ฟาง แก้ว |
แหล่งข้อมูลอื่น

แก้ว ที่อินสตาแกรม
แก้ว ที่เฟซบุ๊ก
แก้ว ที่เอกซ์ (ทวิตเตอร์)
จังหวัดสตึงแตรง

| จังหวัดสตึงแตรง ខេត្តស្ទឹងត្រែង ຊຽງແຕງ; เชียงแตง |
| --- | --- |
จังหวัด
วัดแห่งหนึ่งในจังหวัดสตึงแตรง
แผนที่ประเทศกัมพูชาเน้นจังหวัดสตึงแตรง
พิกัด: 13°31′N 105°57′E﻿ / ﻿13.517°N 105.950°E﻿ / 13.517; 105.950
ประเทศ:  กัมพูชา
เมืองหลัก: สตึงแตรง
พื้นที่
 • ทั้งหมด: 11,092 ตร.กม. (4,283 ตร.ไมล์)
ประชากร (พ.ศ. 2551)
 • ทั้งหมด: 111,734 คน
 • ความหนาแน่น: 10 คน/ตร.กม. (26 คน/ตร.ไมล์)
เขตเวลา: UTC+07
รหัสโทรศัพท์: +855
รหัส ISO 3166: KH-19
อำเภอ: 6
สตึงแตรง หรือ ซตึงแตรง (เขมร: ស្ទឹងត្រែង; แปลว่า แม่น้ำต้นกก) เป็น 1 ใน 2 จังหวัดที่อยู่ทางตอนเหนือสุดของประเทศกัมพูชา ชาวลาวเรียกชื่อที่แห่งนี้ว่า เซียงแตง (ลาว: ຊຽງແຕງ) ส่วนในภาษาไทยเดิมเรียกตามภาษาลาวว่า เชียงแตง บ้างก็ทับศัพท์ตามภาษาเขมรเป็น สตึงเตรง หรือ สะตึงแตรง พื้นที่ส่วนนี้เคยเป็นเขตแดนของอาณาจักรล้านช้างจำปาศักดิ์ (ภายหลังเป็นประเทศราชของสยาม) ในช่วงกลางพุทธศตวรรษที่ 23–25 ก่อนจะตกมาเป็นของกัมพูชาใน พ.ศ. 2447 จากการที่ฝรั่งเศสได้พื้นที่ฝั่งขวาของแม่น้ำโขงในบังคับสยามมาเป็นส่วนหนึ่งของอาณานิคมอินโดจีนฝรั่งเศส
เขตการปกครอง

จังหวัดสตึงแตรงแบ่งเขตการปกครองออกเป็น 6 อำเภอ ดังนี้
| # | ชื่อ | อังกฤษ | เขมร | หน่วยการปกครอง | Geocode |
| --- | --- | --- | --- | --- | --- |
| 1 | เซซาน | Sesan | សេសាន | อำเภอ (สฺรุก, ស្រុក) | 1901 |
| 2 | เซียมโบก | Siem Bouk | សៀមបូក | อำเภอ (สฺรุก, ស្រុក) | 1902 |
| 3 | เซียมปาง | Siem Pang | សៀមប៉ាង | อำเภอ (สฺรุก, ស្រុក) | 1903 |
| 4 | สตึงแตรง | Stueng Traeng | ស្ទឹងត្រែង | เทศบาล (กฺรุง, ក្រុង) | 1904 |
| 5 | ธาราบริวัตร | Thala Barivat | ថាឡាបរិវ៉ាត់ | อำเภอ (สฺรุก, ស្រុក) | 1905 |
| 6 | บอเร็ยโอร์ซวายแซนเจ็ย | Borei Ou Svay Senchey | បុរីអូរស្វាយសែនជ័យ | อำเภอ (สฺรุก, ស្រុក) | 1906 |
เซียมปาง เอกสารไทยและลาวเรียก "แสนปาง" (ແສນປາງ)
สตรึงแตรง เอกสารไทยและลาวเรียก "เชียงแตง" (ຊຽງແຕງ)
จังหวัดสวายเรียง

| จังหวัดสวายเรียง ខេត្តស្វាយរៀង |
| --- | --- |
จังหวัด
ด่านพรมแดนกัมพูชา-เวียดนามที่อำเภอบาเว็ต
แผนที่ประเทศกัมพูชาเน้นจังหวัดสวายเรียง
พิกัด: 11°4′N 105°49′E﻿ / ﻿11.067°N 105.817°E﻿ / 11.067; 105.817
ประเทศ:  กัมพูชา
ยกฐานะเป็นจังหสัด: พ.ศ. 2450
เมืองหลัก: สวายเรียง
การปกครอง
 • ผู้ว่าราชการ: เจง อัม (พรรคประชาชนกัมพูชา)
พื้นที่
 • ทั้งหมด: 2,966 ตร.กม. (1,145 ตร.ไมล์)
อันดับพื้นที่: ที่ 21
ประชากร (พ.ศ. 2551)
 • ทั้งหมด: 482,785 คน
 • อันดับ: ที่ 13
 • ความหนาแน่น: 160 คน/ตร.กม. (420 คน/ตร.ไมล์)
 • อันดับความหนาแน่น: ที่ 7
เขตเวลา: UTC+07
รหัสโทรศัพท์: +855
รหัส ISO 3166: KH-20
อำเภอ: 7
ตำบล: 80
หมู่บ้าน: 690
สวายเรียง หรือ ซวายเรียง (เขมร: ស្វាយរៀង; แปลว่า มะม่วงเรียง) เป็นจังหวัดที่อยู่ทางตะวันออกเฉียงใต้ของประเทศกัมพูชา  เมืองหลักคือเมืองสวายเรียง ทางหลวงหมายเลข 1 ของกัมพูชามาสิ้นสุดที่บาเวตก่อนจะเข้าสู่ประเทศเวียดนาม
การแบ่งเขตการปกครอง

| # | ชื่อ | อังกฤษ | เขมร | หน่วยการปกครอง | Geocode |
| --- | --- | --- | --- | --- | --- |
| 1 | จันเตรีย | Chantrea | ចន្រ្ទា (จนฺทรา) | อำเภอ (สฺรุก, ស្រុក) | 2001 |
| 2 | กำปงโร | Kampong Rou | កំពង់រោទ៍ (กำพง่โรท์) | อำเภอ (สฺรุก, ស្រុក) | 2002 |
| 3 | รุมโดล | Rumduol | រំដួល (รํฎูล) | อำเภอ (สฺรุก, ស្រុក) | 2003 |
| 4 | โรเมียสแฮก | Romeas Haek | រមាសហែក (รมาสแหก) | อำเภอ (สฺรุก, ស្រុក) | 2004 |
| 5 | สวายจรุม | Svay Chrum | ស្វាយជ្រុំ (สฺวายชรุ) | อำเภอ (สฺรุก, ស្រុក) | 2005 |
| 6 | สวายเรียง | Svay Rieng | ស្វាយរៀង (สฺวายเรียง) | เทศบาล (กฺรุง, ក្រុង) | 2006 |
| 7 | สวายเตียบ | Svay Teab | ស្វាយទៀប (สฺวายเทียบ) | อำเภอ (สฺรุก, ស្រុក) | 2007 |
| 8 | บาเวต | Bavet | បាវិត (บาวิต) | เทศบาล (กฺรุง, ក្រុង) | 2008 |
สุกัญญา มิเกล

| สุกัญญา มิเกล |
| --- | --- |
ชื่อเกิด: สุกัญญา เขียนเอี่ยม
รู้จักในชื่อ: มิเกล
เกิด: 1 กันยายน พ.ศ. 2517 (50 ปี)
ที่เกิด: อำเภอสัตหีบ จังหวัดชลบุรี
แนวเพลง: ป็อปร็อก, ร็อก, ออลเทอร์นาทิฟร็อก
อาชีพ: นักร้อง, นักแสดง, นางแบบ, นักเขียน
ช่วงปี: พ.ศ. 2531-ปัจจุบัน
ค่ายเพลง: วี.ไอ.พี. วอร์เนอร์มิวสิก ร็อกแอนด์โรลเฮ้าส์
สุกัญญา มิเกล หรือชื่อจริงว่า สุกัญญา แคลเลย์ เขียนเอี่ยม เชื้อสาย ไทย อเมริกัน ไอริช (1 กันยายน พ.ศ. 2517) เป็นนักร้อง นักแสดง และอดีตนางแบบชาวไทย เคยมีผลงานถ่ายนิตยสาร และมีผลงานเพลง เช่น "ดีดีกันไว้""รักเธอจริงๆ" "ไปกับสายลม" "เพียงเธอ" "ตัดพ้อ" ฯลฯ
จุดยืนทางการเมือง

สุกัญญาเดิมเคยสนับสนุนพันธมิตรประชาชนเพื่อประชาธิปไตย และ กปปส. แต่ภายหลังได้หันมาสนับสนุนการประท้วงในประเทศไทย พ.ศ. 2563–2564  นอกจากนี้ เธอยังได้สมัครเป็นสมาชิกตลอดชีพของ พรรคก้าวไกล ด้วย
ผลงานเพลง > อัลบั้ม “หน้ากาก”  (พ.ศ. 2537)  สังกัด วี.ไอ.พี

หน้ากาก
ไม่มีอย่างเดิม
เสียแรงเปล่า
ไม่เคยพอ
ขอแค่นั้น
ล้างแค้น
ลบล้าง
กับดัก
ตัวอันตราย
คงสักวัน
ผลงานเพลง > อัลบั้ม “เวดทาม สตอรี่”  (พ.ศ. 2538)  สังกัด วอร์เนอร์มิวสิก

รักเธอจริงๆ
ดีๆกันไว้
อาน
ตัดพ้อ
ไพ่ตาย
นกกระจอก
ขอตัวนะ
ดอกไม้ในเปลวไฟ
ฮึด
ทางที่ดีกว่า
ผลงานเพลง > อัลบั้ม “ครอสโอเวอร์”  (พ.ศ. 2539)  สังกัด วอร์เนอร์มิวสิก

กล้ารึเปล่า
เอาไง
ความแกร่ง
เกินใจ
เพียงเธอ
รักดี
พอดีก็พอ
เป็นข่าว
รักในใจ
ขอขอบคุณ
ผลงานเพลง > อัลบั้ม “บอร์นทูบีฟรี”  (พ.ศ. 2540)  สังกัด วอร์เนอร์มิวสิก

ไปกับสายลม
อย่างนี้ไม่เคยเจอ
จะเอาไงแน่
จากใจ
ร้องเพลงไม่ชัด
โบยบิน
หารัก
SOUL&FUNK
รักในใจ
เพื่อนเอย
ผลงานเพลง > อัลบั้ม “ทูรีเทิร์น”  (พ.ศ. 2542)  บริษัท ร็อกแอนด์โรลเฮ้าส์

เปิดใจเถอะนาย
รักแต่ไม่ไหว
รั้น
รักอยู่
ไม่เอานะ
เจ็บในใจ
รักตลอด
ให้มันจบ
แค่อยากให้กล้าหน่อย
นิดหน่อย
ผลงานเพลง > ประกวดร้องเพลง

แข่งขันร้องเพลงในรายการ The Mask Singer หน้ากากนักร้อง ซีซั่นที่ 3 ภายใต้ หน้ากากโจ๊กเกอร์ ร้องเพลง Bad Romance แต่แพ้ให้กับหน้ากากแพนเค้ก
แข่งขันในรายการ รีมาสเตอร์ทางช่องวัน  ในเพลง"เรื่องจริงยิ่งกว่านิยาย" ของอ๊อฟ ปองศักดิ์ ประชันกับ เท่ อุเทนพรหมมินทร์ ผลประกาศเป็นผู้แพ้ แต่มียอดวิวสูงมาก
ร่วมในรายการ Stage fighter ซึ่งเป็นครั้งแรกที่เธอได้นำเพลงของศิลปินท่านอื่นมาขับร้องออกทางทีวี เป็นรายการเพื่องหารายได้ช่วยผ่าตัดประสาทหูให้กับเด็กที่พิการทางหู
ผลงานเพลง > ผลงานมิวสิควิดีโอ

เพลง ลาออก ของ บิลลี่ โอแกน
ผลงานเพลง > ผลงานภาพยนตร์

หยุดตัณหาซาดิสต์ (2533)
กระสือซิ่ง (2533)
ท่านผีเพี้ยน (2533)
เพ็ญพักตร์โครงการ 3 (2533)
เปลวไฟในตะวัน (2534)
นัดกับผีตอน 4 ทุ่ม (2534)
ตามล่าแต่หาไม่เจอ (2535)
เสือตุ๋ยต๊ะติ๊งโหน่ง (2545)
เด็กเดน (2548)
4 king อาชีวะยุค 90 (2564)
ผลงานเพลง > ผลงานคอนเสิร์ต

คอนเสิร์ต ปิดทองหลังพระ (2539)
คอนเสิร์ต GREEN CONCERT #19 THE LOST LOVE SONGS TO BE CONTINUED (2559)
คอนเสิร์ต ฉันคือเธอ - I am You (2561)
คอนเสิร์ต Green Concert #22 The Lost Rock Songs (2562)
ผลงานเพลง > ผลงานละครโทรทัศน์

ละคร ผู้การเรือเร่  (ช่อง 5) (พ.ศ. 2534)
ละคร ดอกไม้ในป่าหนาว (ช่อง 5) (พ.ศ. 2539) รับบท แหวว
ละคร ครูสมศรี (ช่อง 7) (พ.ศ. 2546)
ละคร 12 ราศี (ช่อง 3) (พ.ศ. 2546)
ละคร ข้ามสีทันดร (ช่อง 3) (พ.ศ. 2561) รับบท แม่อร (หัวหน้าสถานบำบัดบ้านโอบอุ้ม) (รับเชิญ)
ซีรีส์ ปริศนาล่าข้ามเวลา (ช่อง True4U) (พ.ศ. 2562) รับบท
แหล่งข้อมูลอื่น

ชีวประวัติ สุกัญญา มิเกล ที่ ฐานข้อมูลภาพยนตร์ไทย
เว็บประวัติส่วนตัว
| ด ค กรางวัลชมรมวิจารณ์บันเทิง สาขานักแสดงสมทบหญิงยอดเยี่ยม |
| --- | --- |
2533–2540:  ธิติมา สังขพิทักษ์ (2533)  มยุรา ธนะบุตร (2534)  อลิสา อินทุสมิต (2535)  วิชุดา มงคลเขตต์ (2536)  บรรเจิดศรี ยมาภัย (2537)  ชาช่า อัลเทอร์เมท (2540) 
2541–2551:  ศรีพรรณ ชื่นชมบูรณ์ (2541)  ศิริสิน ศิริพรสมาธิกุล (2542)  เข็มอัปสร สิริสุขะ (2543)  วิภาวี เจริญปุระ (2544)  ณัฐวรา หงษ์สุวรรณ (2545)  เพ็ญพักตร์ ศิริกุล (2546)  จารุณี บุญเสก (2547)  ลลนา สุลาวัลย์ (2548)  จินตหรา สุขพัฒน์ (2549)  เฌอมาลย์ บุญยศักดิ์ (2550)  โฟกัส จีระกุล (2551) 
2552–2562:  จรินทร์พร จุนเกียรติ (2552)  อินทิรา เจริญปุระ (2553)  รัดเกล้า อามระดิษ (2554)  ปิยธิดา มิตรธีรโรจน์ (2555)  วนิดา เติมธนาภรณ์ (2556)  อภิญญา สกุลเจริญสุข (2557)  วิโอเลต วอเทียร์ (2558)  อาภา ภาวิไล (2559)  จรินทร์พร จุนเกียรติ (2560)  สู่ขวัญ บูลกุล (2561)  แพรวา สุธรรมพงษ์ (2562) 
2563–2573:  คัทลียา แมคอินทอช (2563)  สุกัญญา มิเกล (2564)  อสมาภรณ์ สมัครพันธ์ (2565) 
| ด ค กรางวัลสตาร์พิกส์ไทยฟิล์มอะวอดส์ สาขานักแสดงสมทบหญิงยอดเยี่ยม |
| --- | --- |
2546–2551:  ศิริสิน ศิริพรสมาธิกุล (2546)  จารุภัส ปัทมะศิริ (2547)  มณีรัตน์ คำอ้วน (2548)  จินตหรา สุขพัฒน์ (2549)  ภัทรวรินทร์ ทิมกุล (2550)  โฟกัส จีระกุล (2551) 
2552–2562:  เดือนเต็ม สาลิตุล (2552)  อินทิรา เจริญปุระ (2553)  อริสสรา เลอมวณ (2554)  ศิรพันธ์ วัฒนจินดา (2555)  ธิติรัตน์ โรจน์แสงรัตน์ (2556)  อภิญญา สกุลเจริญสุข (2557)  ดวงใจ หิรัญศรี (2558)  อาภา ภาวิไล (2559)  จรินทร์พร จุนเกียรติ (2560)  สู่ขวัญ บูลกุล (2561)  แพรวา สุธรรมพงษ์ (2562)  ณปภา ตันตระกูล (2563)  สุกัญญา มิเกล (2564)
คำพิพากษา (นวนิยาย)

สำหรับความหมายอื่น ดูที่ คำพิพากษา (แก้ความกำกวม)
ปกนวนิยายเรื่อง คำพิพากษา ฉบับพิมพ์ครั้งที่ 27
คำพิพากษา นวนิยาย ของ ชาติ กอบจิตติ ที่ได้รับรางวัลวรรณกรรมสร้างสรรค์ยอดเยี่ยมแห่งอาเซียน หรือ รางวัลซีไรต์ ประจำปี พ.ศ. 2525 จัดพิมพ์ครั้งแรก พ.ศ. 2525 โดย สำนักพิมพ์ต้นหมาก มีความหนา 320 หน้า
นอกจากนี้นวนิยายเรื่อง คำพิพากษาที่ได้รับรางวัลวรรณกรรมสร้างสรรค์ยอดเยี่ยมแห่งอาเซียน หรือ รางวัลซีไรต์ ประจำปี พ.ศ. 2525แล้ว  ยังได้รับรางวัลเมขลาจากดารานำฝ่ายหญิงและดาราประกอบชายดีเด่นในปี พ.ศ. 2528 ซึ่งจัดขึ้นเป็นครั้งที่ 1 (ครั้งแรก) ในบทละครโทรทัศน์ทางไทยทีวีสีช่อง 3 ซึ่งประพันธ์โดย ชาติ กอบจิตติ
เนื้อเรื่อง

คำพิพากษา เป็นนวนิยายประพันธ์โดย ชาติ กอบจิตติ เป็นเรื่องราวชีวิตของภารโรงนามว่า ฟัก ณ โรงเรียนเล็ก ๆ แห่งหนึ่งในตำบล ฟักเป็นคนดี มีเมตตา แต่เขานี้เองได้ตกเป็นเหยื่อของ "คำพิพากษา" จากสังคม ที่ได้ทำร้ายเขาเสียจนเสมือนว่าเขานั้นได้ตายทั้งเป็น ความดีที่สะสมมานั้นได้กลายเป็นสิ่งไร้ค่า และทำให้เขานั้นถูกเหยียบย่ำโดยคำกล่าวหาว่าร้ายต่าง ๆ นานาของชาวบ้าน แสดงให้เห็นถึงอิทธิพลของค่านิยมสังคม ที่มีผลกระทบอันรุนแรงต่อปัจเจกบุคลที่ไม่ได้มีหน้ามีตาในสังคม เนื้อเรื่องได้นำเสนอเนื้อหาที่มีความรุนแรง แต่กระนั้นก็แฝงไปด้วยความรู้และข้อคิดที่น่าสนใจว่า จริงหรือ ที่ศีลธรรมนำพาซึ่งความสงบสุขมาสู่เรา เนื่องจากชีวิตของภารโรงผู้นี้ได้ถูกทำร้ายโดยสาเหตุจากการกระทำความดีของเขา นวนิยายเรื่องคำพิพากษา จึงเป็นการเสนอเรื่องราวแนวคิดของคนมีฐานะเป็นปัจเจกชน ที่มักตกเป็นเหยื่อของความเชื่อ และคำตัดสิน ของสังคมไม่ว่าเรื่องนั้นจะเป็นความจริงหรือไม่ก็ตาม ส่งผลให้บุคคลนั้นต้องอ้างว้างโดดเดี่ยวทุกข์ทรมาน ทั้งร่างกายและจิตใจ ผู้เขียนได้สร้างเรื่องราวโดยใช้สังคมชนบทไทยเป็นฉากมีตัวละครชื่อ ฟัก เป็นตัวเอกของ การดำเนินชีวิต ปัญหารุมเร้าฟักมากมายจนดิ้นไม่หลุด เขาพยายามต่อสู้เมื่อไม่มีทางออกจึงหนีจากโลกของความ เป็นจริง สร้างโลกใหม่ที่เขาหลงคิดว่าเป็นหนทางออกไปสู่อิสรภาพ ท้ายที่สุดเขาได้รับอิสรภาพที่แท้จริงนั่นคือ "ความตาย"
ภาพยนตร์

คำพิพากษา ถูกนำไปสร้างเป็นภาพยนตร์มาแล้ว 2 ครั้ง ได้แก่
ครั้งแรกในปี พ.ศ. 2532 กำกับโดย เพิ่มพล เชยอรุณ  นำแสดงโดย อรุณ ภาวิไล, อภิรดี ภวภูตานนท์, สมจินต์ ธรรมทัต, สมพล กงสุวรรณ
ครั้งที่ 2 ในปี พ.ศ. 2547 กำกับโดย พันธุ์ธัมม์ ทองสังข์ นำแสดงโดย บงกช คงมาลัย, ปิติศักดิ์ เยาวนานนท์, ศักดิ์สิทธิ์ มณีภาค ชื่อเรื่อง "ไอ้ฟัก"
ละครโทรทัศน์

คำพิพากษา ถูกนำไปสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 ในปี พ.ศ. 2527 กำกับการแสดงโดย	ครูสดใส พันธุมโกมล เขียนบทโทรทัศน์โดย ชาติ กอบจิตติ สร้างโดย ศูนย์ศิลปะการแสดงของช่อง 3 นำแสดงโดย กษมา นิสสัยพันธ์, กุณกนิช  คุ้มครอง, ส. อาสนจินดา, มีศักดิ์ นาครัตน์, สมควร กระจ่างศาสตร์ ซึ่งละครเรื่องนี้ได้รับรางวัลเมขลา ครั้งที่ 5 ประจำปี พ.ศ. 2528 ทั้งหมด 4 สาขา ได้แก่
ละครชีวิตดีเด่น
นักแสดงนำหญิงดีเด่น (กุณกนิช คุ้มครอง)
นักแสดงประกอบชายดีเด่น (มีศักดิ์ นาครัตน์)
ผู้กำกับการแสดงดีเด่น (สดใส พันธุมโกมล)
ละครเวที (ละครเพลง)

ละครเพลง คำพิพากษา ครั้งแรกแห่งปรากฏการณ์บนเวทีละครเพลง ที่มุมมองและการนำเสนอแตกต่างจากทุกครั้งที่ผู้ชมเคยสัมผัส โดยรักษาแก่นแท้แห่งโศกนาฏกรรมของสามัญชนไว้อย่างไม่บิดเบือน เพื่อสร้างโลกเสมือนที่เราล้วน “พิพากษา” และ “ถูกพิพากษา” อยู่ทุกเมื่อเชื่อวัน ทั้งโดยรู้ตัวและไม่รู้ตัว ละครเพลงเรื่องนี้เป็นผลงานการสร้างสรรค์ดนตรีของคีตกวีร่วมสมัยระดับแนวหน้าของไทย บุญรัตน์ ศิริรัตนพันธ, จิระเดช เสตะพันธุและประดิษฐ์ แสงไกร เขียนบทและกำกับการแสดงโดย พรรณศักดิ์ สุขี นำแสดงโดย ยศภูมิ ดำรงค์เดชากูล เป็น ฟัก, ศศิธร โพธา เป็น สมทรง ร่วมด้วยนักแสดงคุณภาพของ BU Theatre Company
ละครเพลง คำพิพากษา นำไปจัดแสดงเป็นผลงานนวัตกรรมด้านศิลปะการแสดงสมัยใหม่ตัวแทนของประเทศไทย ในงาน World Symposium on Global Encounters in Southeast Asian Performing Arts ที่จัดขึ้นในประเทศไทย วันที่ 1-3 กุมภาพันธ์ 2556 ที่ Black Box Theatre มหาวิทยาลัยกรุงเทพ วิทยาเขตรังสิต
นักแสดงหลัก

| ปี | พ> ศ. 2528 | พ> ศ. 2532 | พ> ศ. 2547 | พ> ศ. 2556 |
| --- | --- | --- | --- | --- |
| รูปแบบ | ละครโทรทัศน์ ช่อง 3 | ภาพยนตร์ 70 มม. | ภาพยนตร์ 35 มม.  ชื่อเรื่อง "ไอ้ฟัก" | ละครเวที (ละครเพลง) |
| กำกับการแสดง | ครูสดใส พันธุมโกมล | เพิ่มพล เชยอรุณ | พันธุ์ธัมม์ ทองสังข์ | พรรณศักดิ์ สุขี |
| บทการแสดง | ชาติ กอบจิตติ | เพิ่มพล เชยอรุณ | สมเกียรติ วิทุรานิช | พรรณศักดิ์ สุขี |
| ฟัก | กษมา นิสสัยพันธ์ | อรุณ ภาวิไล | ปิติศักดิ์ เยาวนานนท์ | ยศภูมิ ดำรงค์เดชากูล |
| สมทรง | กุณกนิช  คุ้มครอง | อภิรดี ภวภูตานนท์ | บงกช คงมาลัย | ศศิธร โพธา / ชลเลขา ละงู |
| ครูใหญ่ | มีศักดิ์ นาครัตน์ | สมจินต์ ธรรมทัต | ครูศักดิ์สิทธิ์ มณีภาค | กิตติคุณ ชาติทองคำ |
| สัปเหร่อไข่ | ส. อาสนจินดา | สมพล กงสุวรรณ | พรศิล จันทนากร | อิชณร์กร อุดทุม |
ทศกัณฐ์

สำหรับความหมายอื่น ดูที่ ทศกัณฐ์ (แก้ความกำกวม)
| ทศกัณฐ์ |
| --- | --- |
ตัวละครใน รามเกียรติ์

ผู้ครอง​กรุงลงกา
เผ่าพันธุ์: รากษส
เพศ: ผู้
ตำแหน่ง: กษัตริย์แห่งกรุงลงกา
คู่สมรส: นางกาลอัคคี นางมณโฑ นางสนมพันตน นางสนมสิบตน นางปลา นางช้างพัง
บุตร: บรรลัยกัลป์ อินทรชิต ไพนาสุริยวงศ์ (ทศพิน) สหัสกุมาร สีดา สิบรถ นางสุพรรณมัจฉา ทศคีรีวัน ทศคีรีธร
ญาติ: ท้าวลัสเตียน (บิดา) นางรัชฎา (มารดา) ท้าวจตุรพักตร์ (ปู่) กุมภกรรณ (น้องชาย) พิเภก (น้องชาย) ขร (น้องชาย) ทูษณ์ (น้องชาย) ตรีเศียร (น้องชาย) นางสำมนักขา (น้องสาว)  พระราม (ลูกเขย) หนุมาน (ลูกเขย) มัจฉานุ (หลาน)
มิตรสหาย: ไมยราพณ์, ฤๅษีโคบุตร, สหัสเดชะ, มูลพลัม,   ท้าวจักรวรรดิ, สัตลุง, มหาบาล, อัศกรรณมารา, สัทธาสูร, ไพจิตราสูร
ศัตรู: พระราม, พระลักษมณ์, หนุมาน, พาลี, สุครีพ, องคต, ชมพูพาน, พิเภก (ขณะที่พิเภกเป็นไส้ศึกแก่พระราม)
ทศกัณฐ์ (สันสกฤต : दशकण्ठ) (ผู้มีสิบคอ คือ มีสิบหัว) เป็นตัวละครฝ่ายอธรรมตัวหนึ่งในวรรณกรรมเรื่องรามเกียรติ์ ดัดแปลงมาจากตัวละครราวณะ (สันสกฤต : रावण) ในมหากาพย์ฮินดู รามายณะ
ลักษณะและสี

ทศกัณฐ์เป็นยักษ์รูปงาม มี 10 หน้า 20 กร ปากแสยะ ตาโพลง มีกายเป็นสีเขียว (กายเป็นสีทองตอนลงสวนเกี้ยวนางสีดา)
โคลงภาพจิตรกรรมฝาผนังเรื่องรามเกียรติ์ ที่พระระเบียงวัดพระศรีรัตนศาสดาราม

ภาพจิตรกรรมฝาผนังชุดรามเกียรติ์นี้เริ่มเขียนตั้งแต่ภาพพระนารายณ์อวตารในปางต่างๆ ก่อนที่จะอวตารมาเป็น พระราม ในเรื่องรามเกียรติ์ 
ภาพเขียนนี้มีทั้งหมด ๑๗๘ ห้อง มีทั้งคำบรรยายใต้ภาพและคำบรรยายเป็นโคลงสลักบนแผ่นหินอ่อนติดอยู่ที่ เสารอบพระระเบียง 
และมีภาพตัวละครสำคัญอีก ๘๐ ภาพ ซึ่งส่วนใหญ่เป็นฝ่ายอสูรและฝ่ายวานร เขียนอยู่ตามซุ้มประตูและมุขพระระเบียง โคลงประจำภาพว่า
| 0 | 1 | 2 |
| --- | --- | --- |
| ทศกรรฐสิบภักตรชั้น |  | เศียรตรี |
| ทรงมกุฎไชยเขียวสี |  | อาตมไท้ |
| กรยี่สิบพรศุลี |  | ประสาศฤทธิ ยิ่งนา |
| ถอดจิตรจากตนได้ |  | ปิ่นด้าวลงกา ฯ |
— พระองค์เจ้าเกษมสันต์โสภาคย์ (ตัวสะกดตามต้นฉบับเดิม)
แหล่งข้อมูลอื่น

ทศกัณฐ์ (ผู้มีสิบคอคือมีสิบศีรษะ) เก็บถาวร 2021-09-28 ที่ เวย์แบ็กแมชชีน
เยี่ยมยักษ์อยู่ยามกลางกรุงรัตนโกสินทร์[ลิงก์เสีย]
หัวโขน-สำนักงานคณะกรรมการวัฒนธรรมแห่งชาติ www.culture.go.th เก็บถาวร 2009-08-02 ที่ เวย์แบ็กแมชชีน
สีที่ใช้กับหัวโขน  เก็บถาวร 2016-03-05 ที่ เวย์แบ็กแมชชีน
จารีตนาฏศิลป์ไทย โดย นาย ประเมษฐ์ บุณยะชัย นิตยสารศิลปากร  ปีที่ ๕๐ ฉบับที่ ๑  มกราคม-กุมภาพันธ์ ๒๕๕๐   หน้า ๕ - ๑๙ เก็บถาวร 2016-03-05 ที่ เวย์แบ็กแมชชีน
ภาพจิตรกรรมฝาผนัง เรื่องรามเกียรติ์ วัดหัวลำโพง wathualampong.com เก็บถาวร 2009-09-07 ที่ เวย์แบ็กแมชชีน
โคลงรามเกียรติ์ รอบพระระเบียงวัดพระศรีรัตนศาสดาราม www.bloggang.com-praingpayear
บทความเรื่อง "ทศกัณฐ์ พระเอกตัวจริงของหลายๆ คน" เก็บถาวร 2016-03-05 ที่ เวย์แบ็กแมชชีน
| ก่อนหน้า |  | ทศกัณฐ์ |  | ถัดไป |
| --- | --- | --- | --- | --- |
| ท้าวลัสเตียน |  | กษัตริย์กรุงลงกาในเรื่องรามเกียรติ์   |  | ท้าวทศคิริวงษ์ (พิเภก) |
ทศกัณฐ์ทรงหอกกบิลพัท
ประเทศสโลวาเกียในโอลิมปิก

| ประเทศสโลวาเกีย ในโอลิมปิก |
| --- | --- |

รหัสประเทศ: SVK
เอ็นโอซี: คณะกรรมการโอลิมปิกและกีฬาสโลวัก
เว็บไซต์: www.olympic.sk (ในภาษาสโลวัก)
เหรียญ อันดับ 53:  ทอง 14 เงิน 18 ทองแดง 11 รวม 43 
การเข้าร่วมในกีฬาฤดูร้อน
1996 2000 2004 2008 2012 2016 2020 2024
การเข้าร่วมในกีฬาฤดูหนาว
1994 1998 2002 2006 2010 2014 2018 2022
การเข้าร่วมในนามของชาติอื่น
 ฮังการี (1896–1912)  เชโกสโลวาเกีย (1924–1992)
ประเทศสโลวาเกีย เข้าร่วมแข่งขันกีฬาโอลิมปิกครั้งแรกในโอลิมปิกฤดูหนาว 1994 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศสโลวาเกีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ SVK
นับตั้งแต่ประเทศสโลวาเกียส่งนักกีฬาเข้าร่วมการแข่งขันโอลิมปิกครั้งแรก นักกีฬาสโลวาเกียได้รับเหรียญรางวัลรวมทั้งหมด 36 เหรียญ โดยแบ่งเป็น 12 เหรียญทอง 16 เหรียญเงิน และ 8 เหรียญทองแดง
สรุปเหรียญรางวัล

บทความหลัก: สรุปเหรียญรางวัลโอลิมปิกตลอดกาล